ویروس قاراجیرده و قان‌دا تاپیلار. اساس یولوخما یولو قانلادیر. مثلاً، ایکی آدام عئینی اینه‌نی ایستیفاده ائتسه‌لر یولوخما اولا بیلر. بونون ان مشهور شک‌لی نارکوتیک ایستیفاده‌سی‌دیر. دیگر بیر یولوخما یولو قان نق‌لی‌دیر. بیر آداما، هپاتیت ج ویروسو داشییان بیر آدامین قانینین کؤچورولمه‌سی کیمی. ایندیکی واخت‌دا ائدیله‌ن تئستلر ایله بۇ آرتیق تامامیله غئیری-مۆمکون کیمی‌دیر. آنجاق، ۱۹۹۰-جی ایلن اولی خسته‌لیک بیلینمدیین‌دن و دیاقنوز تئستلری اولمادیغین‌دان، بۇ دؤورده ائدیله‌ن قان کؤچورمه‌لری ریسک داشییا بیلردی. ویروس توپورجک، سیدیک، ایسپئرما کیمی بدن مایئلرین‌ده تاپیلماز. بۇ سببله جین‌سی علاقه اسناسین‌دا بولاشما نادیردیر. بدن مایئلرین‌ده ویروس اولماسی اۆچون بۇ مایئلره بیر شکیل‌ده قان قاریشماسی لازیم‌دیر (مثلاً: دیش اتین‌ده قاناما). ویروس مئنستوراسییا قانین‌دا اولور. بۇ دؤورده اوْلان جین‌سی علاقه یولوخما باخیمین‌دان ریسک‌لی‌دیر (قانین آچیق بیر یارایا بولاشماسی ایله). عئینی اینه ایستیفاده ائدیله‌رک ائدیله‌ن پئیوندلر، دؤیمه و س. کیمی عملیاتلار یولوخوجو اولا بیلر. عئینی تراش بیچاغی و دیش فیرچاسینی ایستیفاده ائتمک، بونلارین قان ایله تماس ائتمه‌سی احتیمالی سببی ایله یولوخوجو اولا بیلر. هپاتیت ج علامتلری اورک بولانماسی، آشاغی سوییه‌ده تئمپراتور، قارین بؤلگه‌سی و قاراجیرین ویروس اوْلان قیسمینین ضعیف‌لیگی و هسساس‌لیغی، تدریجه‌ن گؤرونه‌ن ساری‌لیق، قوسما و حال‌سیزلیق شکلین‌ده‌دیر. بۇ علامتلر آتیپیک اوْلدوغو قدر، اول ده دئییلدیی کیمی خسته‌لیک فاکتورونون آلینماسین‌دان چوخ اوزون زامان سوْنرا دا اورتایا چیخا بیلیر. جین‌سی یوللا هپاتیتین اؤتورولمه ریسکی جمعی ۵٪-دیر. هپاتیت ج -ده هازیرلاییجی فاکتورلار یعنی هپاتیت سی اینفئک‌سییاسینا اویغون حالا گلمه‌سینه سبب اوْلان فاکتورلار آشاغی‌داکیلاردیر. هپاتیت ج اگر موالیجه ائدیلمزسه سیرروز، قاراجیر خرچنگی و اؤلومه سبب اولار.